CELEX: 62008TN0114
Language: lt
Date: 2008-03-06 00:00:00
Title: Byla T-114/08 P 2008 m. kovo 6 d. Luigi Marcuccio pateiktas apeliacinis skundas dėl 2007 m. gruodžio 14 d. Tarnautojų teismo sprendimo byloje F-21/07 Marcuccio prieš Komisiją

26.4.2008   
            
            
               LT
            
            
               Europos Sąjungos oficialusis leidinys
            
            
               C 107/41
            
         2008 m. kovo 6 d. Luigi Marcuccio pateiktas apeliacinis skundas dėl 2007 m. gruodžio 14 d. Tarnautojų teismo sprendimo byloje F-21/07 Marcuccio prieš Komisiją
   
   (Byla T-114/08 P)
   (2008/C 107/69)
   Proceso kalba: italų
   Šalys
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Bendrijų Komisija
   Apelianto reikalavimai
   Bet kuriuo atveju
   
               —
            
            
               panaikinti visą ginčijamą nutartį be jokių paaiškinimų;
            
         
               —
            
            
               pripažinti, kad ieškinys pirmojoje instancijoje buvo pateiktas laikantis terminų;
            
         
               —
            
            
               pripažinti, kad pirmojoje instancijoje pareikštas ieškinys buvo priimtinas;
            
         pirmiausia:
   
               —
            
            
               patenkinti visus be išimčių pirmojoje instancijoje pareikštame ieškinyje nurodytus reikalavimus;
            
         
               —
            
            
               nurodyti atsakovei padengti visas ieškovo išlaidas, kurias jis patyrė pirmojoje instancijoje ir apeliacinėje instancijoje;
            
         arba, nepatenkinus pirmiau minėtų reikalavimu:
   
               —
            
            
               grąžinti šią bylą Tarnautojų teismui, kad kita šio teismo kolegija išnagrinėtų šią bylą iš naujo.
            
         Apeliacinio skundo pagrindai ir pagrindiniai argumentai
   Ieškovas grįsdamas savo apeliacinį skundą nurodo šiuos pagrindus:
   
               1.
            
            
               Visiškas motyvavimo nebuvimas, nes buvo supainiotos EB sutarties 288 straipsnyje (buvęs — 215 straipsnis) nurodyta aplinkybės, dėl kurios atsirado žala, materializavimo ir žalos sąvokos.
            
         
               2.
            
            
               EB sutarties 288 straipsnio, Teisingumo Teismo statuto 46 straipsnio pirmos pastraipos, Europos Bendrijų pareigūnų nuostatų (toliau — Pareigūnų nuostatai) 90 straipsnio, teisinio saugumo, teisės į teisminę gynybą ir teisės į nešališką procesą principų pažeidimas.
            
         
               3.
            
            
               Klaidingas, netinkamas ir nelogiškas termino skaičiavimo pradžios arba dies a quo, siekiant nustatyti protingą terminą pateikti ieškinį pagal EB sutarties 288 straipsnį, sąvokos išaiškinimas ir taikymas.
            
         
               4.
            
            
               Visiškas nemotyvavimas taip pat dėl tyrimo neatlikimo ir dėl Pareigūnų nuostatų 90 straipsnio bei pagrindinių teisės principų pažeidimo, kiek tai susiję su senaties termino pareikšti ieškinį pagal EB sutarties 288 straipsnį skaičiavimo pradžios nustatymu.
            
         
               5.
            
            
               Visiškas nemotyvavimas dėl ieškovo pagal EB sutarties 288 straipsnį pareikšto ieškinio preziumuojamu pavėlavimu.
            
         
               6.
            
            
               EB sutarties 235 ir 288 straipsnių dėl Bendrijos teismo kompetencijos nagrinėjant ieškinius dėl žalos atlyginimo pažeidimas; nepagrįstas, savavališkas ir nelogiškas nukrypimas (išsiskyrimas) nuo su tuo susijusios teismų praktikos.
            
         
               7.
            
            
               Taisyklių, susijusių su nešališku procesu, konkrečiai su nuoroda į Europos žmogaus teisių ir pagrindinių laisvių apsaugos konvencijoje numatytas taisykles, pažeidimas.